Country House is 'n vakansiehuis in 'n lowerryke woonbuurt op die randjie van die Piesangvallei se parkgordel in Plettenbergbaai. Dit is lekker naby die winkels, restaurante, supermark, strand, gholfbaan, gimnasium, middedorp, en Plettenbergbaai Lughawe.
Country House het 3 slaapkamers, 2 badkamers, en 'n gaste-toilet. Die eerste twee slaapkamers het dubbelbeddens en daar is 2 enkelbeddens in die derde slaapkamer. Beddegoed en handdoeke word voorsien.
Die eet- en leefarea is oopplan en die kombuis is goed toegerus en beskik oor 'n wasmasjien en 'n tuimeldroër. Die huis lei na 'n groot onderdakstoep met 'n braaiplek, tafel en stoele. Verder is daar 'n TV met alle DStv-kanale, 'n elektriese hek en 'n motorhuis.